stanford-oval/wikipedia huggingface dataset:
New Blue Sun
רשימת רצועות

| מס' | שם | מוזיקה | משך |
| --- | --- | --- | --- |
| 1. | I Swear, I Really Wanted to Make a 'Rap' Album but This Is Literally the Way the Wind Blew Me This Time  | אנדרה בנג'מין, קרלוס ניניו, נייט מרסו וסוריה בוטופסינה | 12:20 |
| 2. | The Slang Word P(*)ssy Rolls Off the Tongue with Far Better Ease Than the Proper Word Vagina. Do You Agree?  | בנג'מין, ניניו, מרסו ובוטופסינה | 13:50 |
| 3. | That Night in Hawaii When I Turned into a Panther and Started Making These Low Register Purring Tones That I Couldn't Control ... Sh¥t Was Wild  | בנג'מין, ניניו, דיאנטוני פארקס ומרסו | 10:29 |
| 4. | BuyPoloDisorder's Daughter Wears a 3000® Shirt Embroidered  | בנג'מין, ניניו, מרסו ובוטופסינה | 13:05 |
| 5. | Ninety Three 'Til Infinity and Beyoncé  | בנג'מין, ניניו, דייגו גיטה ,מאטדייוויד, שבקה האצ'ינג ו-V.C.R | 3:49 |
| 6. | Ghandi, Dalai Lama, Your Lord & Savior J.C. / Bundy, Jeffrey Dahmer, and John Wayne Gacy  | בנג'מין, ניניו, גיטה, ג'סי פיטרסון ומיה דוי טוד | 10:15 |
| 7. | Ants to You, Gods to Who?  | בנג'מין, ניניו, גיטה, פיטרסון וטוד | 6:42 |
| 8. | Dreams Once Buried Beneath the Dungeon Floor Slowly Sprout into Undying Gardens  | בנג'מין, ניניו, מרסו ובוטופסינה | 17:11 |
| משך כולל: | משך כולל: | משך כולל: | 87:41 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 34 |
|  ארצות הברית | מצעד אלבומי העידן החדש | 1 |
|  ארצות הברית | מצעד אלבומי רוק ואלטרנטיביים | 8 |
|  גרמניה | GfK – טופ 100 | 55 |
|  הממלכה המאוחדת | מצעד האלבומים הבריטי | – |
|  הממלכה המאוחדת | מצעד האלבומים הדיגיטליים הבריטי | 7 |
|  שווייץ | המצעד השווייצרי | 50 |
פרסים ומועמדויות

| פרס | שנה | קטגוריה | תוצאה | מקור |
| --- | --- | --- | --- | --- |
| פרס גראמי | 2025 | אלבום השנה | מועמדות |  |
| פרס גראמי | 2025 | אלבום הג'אז האלטרנטיבי הטוב ביותר | מועמדות |  |
הערות שוליים

↑  2025 GRAMMYs: See The OFFICIAL Full Nominations List | GRAMMY.com, grammy.com
↑  Evan Minsker, André 3000 Releases 2 New Songs for Mother’s Day: Listen, Pitchfork, ‏2018-05-13 (באנגלית אמריקאית)
↑  André 3000’s Album Tracklist Mentions Everybody From Beyoncé To Jesus, UPROXX, ‏2023-11-14 (באנגלית אמריקאית)
↑  New Blue Sun by André 3000 (באנגלית), נבדק ב-2024-11-10
↑  Sadie Sartini Garner, André 3000: New Blue Sun, Pitchfork (באנגלית אמריקאית)
↑  Clash Magazine Music News, Reviews & Interviews, ClashMusic, André 3000 – New Blue Sun | Reviews, Clash Magazine Music News, Reviews & Interviews, ‏2023-11-17 (באנגלית בריטית)
↑  André 3000 | Billboard 200, Billboard (באנגלית אמריקאית)
↑  André 3000 | New Age Albums, Billboard (באנגלית אמריקאית)
↑  André 3000 | Top Rock & Alternative Albums, Billboard (באנגלית אמריקאית)
↑  Offizielle Deutsche Charts, www.offiziellecharts.de
↑  Official Album Downloads Chart on 24/11/2023, Official Charts (באנגלית)
↑  André 3000 - New Blue Sun, hitparade.ch
↑  2025 GRAMMYs: See The Full Winners & Nominees List | GRAMMY.com, grammy.com
נייטרליות (פילוסופיה)

נייטרליות (באנגלית: Neutrality) היא הנטייה שלא לבחור בצד כלשהו בסכסוך (פיזי או אידאולוגי). עם זאת, הטיה לצד מסוים תהיה העדפה עבור אותו צד, אם כי נבדל מהנטייה של לפעול על פי אותה העדפה.
במתינות ותיווך, לעיתים קרובות, הנייטרליות צפויה להכריע בשיקולים או להקל על דיאלוג ללא כל הטיה, תוך השמת דגש על התהליך ולא על התוצאה. לדוגמה, מפלגה נייטרלית נתפסת כמפלגה ללא ניגוד אינטרסים באותו סכסוך, והיא צפויה לפעול כאילו אין לה הטיה. צדדים נייטרליים נתפסים לרוב כאמינים ובטוחים יותר.
בתרבות

הצו העליון
החסד של סירו מאנימורפס
ראו גם

מדינה נייטרלית
אזור נייטרלי
אובייקטיביות
שיטות אלטרנטיביות ליישוב סכסוכים
גישור
צדק (מוסר)
סובלנות
דאיזם
הערות שוליים

↑  "the definition of neutral". Dictionary.com. ארכיון מ-2016-03-07. נבדק ב-16 ביולי 2017. {{cite web}}:  (עזרה)
↑  "Definition of NEUTRALITY". www.Merriam-Webster.com. ארכיון מ-2020-12-13. נבדק ב-16 ביולי 2017. {{cite web}}:  (עזרה)
1 2  "Neutrality - IFRC". www.IFRC.org. ארכיון מ-2020-10-26. נבדק ב-16 ביולי 2017. {{cite web}}:  (עזרה)
↑  "the definition of bias". Dictionary.com. ארכיון מ-2016-03-03. נבדק ב-16 ביולי 2017. {{cite web}}:  (עזרה)
↑  "Definition of BIAS". www.Merriam-Webster.com. ארכיון מ-2021-03-18. נבדק ב-16 ביולי 2017. {{cite web}}:  (עזרה)
↑  "Associated Students of Madison, Viewpoint Neutrality in Funding Decisions". Wisc.edu. ארכיון מ-2014-03-02. נבדק ב-16 ביולי 2017. {{cite web}}:  (עזרה)
↑  "What is neutral party? definition and meaning". BusinessDictionary.com. ארכיון מ-2020-09-25. נבדק ב-16 ביולי 2017. {{cite web}}:  (עזרה)
↑  Staff, Investopedia (21 במאי 2008). "Emotional Neutrality". Investopedia.com. ארכיון מ-2021-01-26. נבדק ב-16 ביולי 2017. {{cite web}}:  (עזרה)
| --- | --- |
בקרת זהויות :  NKC: ph123271 
ערך זה הוא קצרמרבנושא פילוסופיה. אתם מוזמנים לתרום לוויקיפדיה ו.
כריסטופר רו

| --- | --- |
 שם לידה:  כריסטופר רו
 עיסוק:  מפיק מוזיקלי
 סוגה:  קאנטרי • קאנטרי רוק
 שפה מועדפת:  אנגלית
 
כריסטופר רו (באנגלית: Christopher Rowe) המכונה כריס רו (באנגלית: Chris Rowe) הוא מפיק מוזיקלי, מהנדס הקלטה וגיטריסט אמריקאי המתמחה במוזיקת קאנטרי רוק. הוא ידוע בעיקר בזכות עבודתו עם הזמרת-יוצרת האמריקאית טיילור סוויפט.
קריירה

רו החל את הקריירה שלו כגיטריסט פולק וניו-אייג', לפני שעבר לעסוק במוזיקת קאנטרי כטכנאי קול ועורך. הוא היה חלק מצוות ההפקה של האלבום של דיקסי צ'יקס, Fly. בשנת 2021, עבד רו עם טיילור סוויפט על שני אלבומי ההוצאה החוזרת שלה, Fearless (Taylor's Version) ו-Red (Taylor's Version), אותם הפיק, הנדס וערך ביחד עמה.
כמו כן, עבד רו עם סוויפט על שירים כדוגמת "State of Grace",‏ "Red",‏ "I Knew You Were Trouble",‏ "22" ו-"I Almost Do".
דיסקוגרפיה חלקית

| שנה | אלבום | אמנ/ית | תפקיד |
| --- | --- | --- | --- |
| 2021 | The Sonic Ranch | מידלנד | מיקסינג |
| 2021 | Fearless (Taylor's Version) | טיילור סוויפט | הפקה, הנדסה, הנדסה קולית |
| 2021 | Red (Taylor's Version) | טיילור סוויפט | הפקה, הנדסה, הנדסה קולית |
| 2021 | Cowgirl Blues | מידלנד | מיקסינג |
| 2020 | Twenty Years of Rascal Flatts: The Greatest Hits | רסקל פלאטס | עריכה |
| 2016 | Deep Tracks | פיית' היל | עוזר הנדסה |
| 2013 | Let It Snow: A Holiday Collection | ג'ול | מיקסינג |
| 2013 | In Time | דה מאבריקס | הנדסה, מיקסינג |
| 2009 | Sara Smile | ג'ימי ויין | מיקסינג |
| 2009 | Lullaby | ג'ול | מיקסינג |
| 2009 | Big Dreams & High Hopes | ג'ק אינגרם | הנדסה, מיקסינג |
| 2008 | Lucky Old Sun | קני צ'זני | הנדסה |
| 2007 | Just Who I Am: Poets & Pirates | קני צ'זני | הנדסה |
| 2007 | Cody McCarver | קודי מקארבר | הנדסה |
| 2006 | The Dollar | ג'יימי ג'ונסון | הנדסה |
| 2006 | Taylor Swift | טיילור סוויפט | מיקסינג חוזר |
| 2006 | Peace, Love & Coondawgs | קודי מקארבר | הנדסה |
| 2005 | Wide Open Spaces / Fly | דיקסי צ'יקס | עוזר הנדסה |
| 2005 | The Road and the Radio | קני צ'זני | הנדסה |
| 2005 | III | ג'ו ניקולס | הנדסה |
| 2004 | The Kurt Carr Project: One Church | קורט קאר | הנדסה |
| 2004 | Lyve: The Vicious Cycle Tour | לנרד סקינרד | עוזר הנדסה |
| 2004 | A Traditional Christmas | ג'ו ניקולס | הנדסה |
| 2003 | Vicious Cycle | לנרד סקינרד | הנדסה |
| 2003 | Keith Urban/The Ranch | קית' אורבן ודה ראנץ' | עוזר הנדסה |
| 2003 | All I Want for Christmas Is a Real Good Tan | קני צ'זני | הנדסה |
| 2003 | Across the Sky | אקרוס דה סקיי | הנדסה |
| 2002 | No Shoes, No Shirt, No Problems | קני צ'זני | עריכה |
| 2002 | Friday Night in Dixie | רט אקינס | הנדסה, מיקסינג |
| 2001 | Step Right Up | צ'ארלי רוביסון | הנדסה |
| 2001 | Say No More | קליי ווקר | הנדסה, מיקסינג, עוזר הנדסה |
| 2001 | Jolie & the Wanted | ג'ולי & דה וונטד | הנדסה |
| 1999 | Love Trip | ג'רי קילגור | מיקסינג |
| 1999 | Fly | דיקסי צ'יקס | הנדסה |
| 1998 | It Don't Get Any Better Than This | ג'ורג' ג'ונס | עוזר הנדסה |
| 1998 | I'm Alright | ג'ו די מסינה | עוזר הנדסה |
| 1998 | Faith | פיית' היל | עוזר הנדסה |
| 1993 | Human Rites | דאגלס ספוטד איגל | גיטרה חשמלית |
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | אלבום השנה | The Tortured Poets Department (בתור טכנאי/מיקסר) | מועמדות |  |
הערות שוליים

1 2 3  Chris Rowe | Credits, AllMusic (באנגלית)
↑  Dixie Chicks - Fly, Discogs (באנגלית)
1 2  Taylor Swift – Red (Taylor's Version) (2021, CD) (באנגלית), נבדק ב-2022-01-05
↑  Taylor Swift - Fearless (Taylor's Version), Discogs (באנגלית)
↑  2025 GRAMMYs: See The Full Winners & Nominees List | GRAMMY.com, grammy.com
בית הכנסת הגדול (קטוביץ)

| --- | --- |

 מידע כללי
 סוג:  בית כנסת שנחרב 
 כתובת:  plac Synagogi 
 מיקום:  קטוביץ 
 מדינה:  ממלכת פרוסיה 
 הקמה ובנייה
 תקופת הבנייה:  ?–1890
 תאריך פתיחה רשמי:  12 באוקטובר 1900 
 תאריך פירוק:  1939 
 אדריכל:  מקס גרונפלד 
 סגנון אדריכלי:  אדריכלות אקלקטית 
 
 קואורדינטות:  50°15′41″N 19°01′09″E﻿ / ﻿50.261388888889°N 19.019166666667°E﻿ / 50.261388888889; 19.019166666667
  (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבית הכנסת(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבית הכנסת(למפת פרובינציית שלזיה רגילה) קטוביץ צ'נסטוחובה סוסנוביץ גליביצה ביילסקו ביאלה  לודז' שוו. אופולה פולין קטן צ'כיה סלובקיהבית הכנסת(למפת פרובינציית שלזיה מוגדלת) קטוביץ צ'נסטוחובה סוסנוביץ גליביצה ביילסקו ביאלה  לודז' שוויינטו. אופולה פולין קטן צ'כיה סלובקיהבית הכנסת
 
האנדרטה לזכר קהילת יהודי קטוביץ, שהושמדה במלחמת העולם השנייה, במקום בו ניצב בית הכנסת הגדול
בית הכנסת הגדול בקטוביץ, פולין, נבנה בשנת 1900 (אז גרמניה) והיה הגדול שבבתי הכנסת בעיר. הוא עמד ברחוב מיצקביץ' (Mickiewicz). טקס חנוכת בית הכנסת הגדול התקיים ביום רביעי, 12 בספטמבר 1900.
לאחר שנשרף ונהרס בספטמבר 1939 השטח נוקה מהריסותיו ויושר. בהחלטה מתאריך 8 באוקטובר 1990 אימצה מועצת העיר קטוביץ את ההחלטה לקביעת שמה של הכיכר בו עמד בית הכנסת הגדול בעבר ל"כיכר בית הכנסת". כמו כן מומשה החלטה משנת 1988 להציב במקום אנדרטה המנציחה את בית הכנסת ואת קהילת יהודי קטוביץ.
היסטוריה

התוכניות להקים בית כנסת חדש בקטוביץ הופיעו סביב שנת 1890, כאשר בית הכנסת הישן של קטוביץ הפך לקטן מדי למתפללים המקומיים. הבנייה החלה בשנת 1896 והאדריכל הממונה היה מקס גרונפלד (Max Grünfeld), בנו של איגנץ גרונפלד (Ignatz Grünfeld), שתכנן את בית הכנסת הישן. בית הכנסת נפתח ב-12 באוקטובר 1900.
בשנת 1937 הוקם בקרבת בית הכנסת הגדול בניין חדש בן חמש קומות ובו שוכנו מוסדות הקהילה, מרכז תרבות וארגונים רבים. הקהילה הפנתה תשומת לב מיוחדת גם לנושא החינוך. בין שתי מלחמות העולם פעלו לצד תלמוד-התורה שליד בניין הקהילה גם בית ספר ע"ש ברק יוסלביץ ובית ספר לעברית. מתחילת 1932 פרסמה הקהילה היהודית בקטוביץ עיתון משלה, שמשרדיו שכנו בבניין מוסדות הקהילה.
בית הכנסת הועלה באש על ידי נאצים ב-5 בספטמבר 1939, למחרת היום בו השתלטו על העיר במהלך המערכה בפולין. ההצתה נעשתה תחת אמתלה של סילוק חיילים המתחבאים בבניין. האש החריבה את הבניין לחלוטין וחורבותיו הוסרו מהמקום. גם בניין מוסדות הקהילה נחרב. לאחר המלחמה השטח הריק כוסה בחלקו בבניינים. לאחר המלחמה, לא היה ביכולתם של היהודים המעטים ששרדו את השואה לאסוף מספיק משאבים ותמיכה לבנות מחדש את בית הכנסת. כיום, במקום בו עמד בית הכנסת, ישנה כיכר ("כיכר בית הכנסת"), בין הרחובות המקבילים "Mickiewicza" (בתקופה הגרמנית נקרא "August Schneider") ו-"P. Skargi". בשנת 1988 הוקמה אנדרטה בכיכר, המוקדשת לתושבים היהודים של העיר שנרצחו במהלך מלחמת העולם השנייה.
עיצוב

בית הכנסת בנוי הלבנים תוכנן על בסיס מלבן מותאם, בסגנון המשלב את התחייה הגותית עם נאו-רנסאנס, אקלקטיציזם ואת הסגנון הנאו-מורי; בדומה לסגנון בתי הכנסת הרפורמיים בגרמניה באותה תקופה.
לבית הכנסת הייתה כיפה גדולה עם קמרון צלעות מעל אולם התפילה הראשי, שהמשכו היה אולם כניסה גדול עם משרדים ואולם הנישואין. בחלקו העליון של האולם הראשי הייתה מנורה. אלמנטים מאפיינים נוספים כללו חלונות גדולים מעוטרים ומגדלים קטנים.
האולם הראשי יכול היה להכיל 1120 איש: 670 גברים ו-450 נשים.
ראו גם

בית הקברות היהודי בקטוביץ
האנדרטה לזכר יהודי קטוביץ שנרצחו בשואה
הערות שוליים

↑  Quote from: the text of the exhibition "Katowice Synagogues - on the 110th anniversary of the opening ceremony of the New Synagogue".
↑  היסטוריה של קהילת קטוביץ, באתר המוזיאון ליהדות פולין - השטעטל הוירטואלי, ‏2020
↑  Bębnik G., Katowice in September '39, Katowice 2006.
פורום קהלת

| --- | --- |

 התאגדות:  עמותה
 תחום:  ממשל ומשפט
 מדינה:  ישראל ישראל
 מטה הארגון:  ירושלים
 יושב ראש:  פרופ' משה קופל
 מנכ"ל:  עו"ד מאיר רובין (נריה)
 תקופת הפעילות:  ה'תשע"ב, 2012 – הווה
 http://www.kohelet.org.il/
יושב ראש פורום קהלת, משה קופל, בכנס קהלת על חוק הלאום, אוקטובר 2018
פורום קהלת למדיניות הוא עמותה ישראלית המגדירה את עצמה כ"מכון מחקר ומעשה בלתי-מפלגתי". העמותה מזוהה עם הלאומיות היהודית ועקרונות השוק החופשי. מאז ייסודו בשנת 2012 פרסם הפורום כמאה חיבורים וניירות מדיניות בתחומי כלכלה, חינוך, משפט, מדיניות בתחומי בריאות, תרבות, תיירות, תחבורה, חברה, ההגבלות על ישראל באיחוד האירופי ובאו"ם ועוד. פרסומים אלו, כמו גם עמידתו של הפורום מאחורי קידומם של מהלכי חקיקה ומדיניות רבים הפכו אותו לאחד המכונים המשפיעים ביותר על מפלגות הימין בפוליטיקה הישראלית. הפורום חדר לתודעת הציבור בישראל עקב תרומתו לקידום הרפורמה המשפטית.
בין המהלכים שהוביל הפורום ניתן למנות את קידום חקיקת חוק יסוד: ישראל מדינת הלאום של העם היהודי בשנת 2018, דחיפה להכרת ארצות הברית בריבונות ישראל על רמת הגולן בשנת 2019, וניסוח הצעות לרפורמות במערכת המשפט אשר היוו תשתית לרפורמה המשפטית בשנת 2023.
המטרה המוצהרת של הפורום היא לפעול "להבטחת עתידה של ישראל כמדינת הלאום של העם היהודי, לחיזוק הדמוקרטיה הייצוגית, הרחבת חירויות הפרט והעמקת עקרונות השוק החופשי". לפורום תפיסת עולם ליברלית-קלאסית מבחינה כלכלית, ימנית מבחינה מדינית-ביטחונית, ושמרנית מבחינה חברתית תקציב העמותה מגיע רובו ככולו מתרומות מחו"ל.
הפורום הוקם על ידי פרופ' משה קופל, העומד בראשו, והוא מנוהל על ידי עו"ד מאיר רובין (נריה). חברים בו חוקרים מתחומים מגוונים, ביניהם פרופ' אברהם דיסקין, פרופ' אבי בל, פרופ' גידי ספיר, פרופ' יובל סיני, פרופ' יוג'ין קונטורוביץ' וד"ר אביעד בקשי.
חברי העמותה מקדמים את המלצותיהם על ידי עריכת כנסים, פרסום מאמרים, ראיונות לתקשורת וייעוץ, מפיקים ניירות מדיניות, עורכים מחקרים ועוסקים בשדלנות מול מקבלי ההחלטות. בראיון עם קופל, אמר כי "הדבר החשוב הוא לשלוט בטקסט ולתת קרדיט לכולם מלבד לעצמך".
בשנת 2024, חדל המיליארדר ארתור דנצ'יק מתרומותיו לעמותה. עקב כך, בחודש אפריל 2024 הודיעה העמותה על פיטוריהם של כמחצית מעובדיה.
עמדות הפורום > משפט ומינהל

לעמדת הפורום, חוות דעתם של היועצים המשפטיים לשרים ולממשלה צריכה להיחשב כייעוץ בלבד ולא כפסיקה מחייבת. כמו כן, תומך הפורום בצמצום מרחב השפיטות וזכות העמידה בעתירות לבג"ץ, כפי שהיה נהוג עד תחילת שנות התשעים.
הפורום המליץ "להעמיד לרשות כל שר כמה משרות ליועצים מקצועיים ולמנהלים בכירים". תפקידן של משרות אמון אלו יהיה לייעץ לשר ולסייע לו ולמנכ"ל "לנהל את המשרד בשירות מדיניותו של השר".
בחוות דעת משפטית שפרסם הפורום בזמן מגפת הקורונה נטען כי אף שהגבלת חופש ביטוי פוליטי מחייבת זהירות וריסון מרביים, אין בסיס לטענת היועץ המשפטי לממשלה, שהממשלה מנועה באופן קטגורי מלקבל החלטות על הגבלת הפגנות פוליטיות.
עמדות הפורום > קידום הרפורמה המשפטית

פורום קהלת עסק במשך מעל עשר שנים בתכנון ולובי למען הרפורמה המשפטית, ויישום התוכנית החל בינואר 2023. הרפורמה גרמה טלטלה והתנגדות רחבת ממדים בישראל. משה קופל, מייסד ויו"ר הפורום, אמר בריאיון בסוף מרץ 2023 כי הפורום מנסה מזה 11 שנה לקדם בקרב קובעי מדיניות את הרעיונות הכלולים ברפורמה, בהצלחה מוגבלת, אולם שר המשפטים יריב לוין ויו"ר ועדת החוקה שמחה רוטמן קיבלו את רעיונותיהם באהדה, כיוון שהתעניינו בקידום רפורמה במערכת המשפט כבר קודם לכן. העיתון ניו יורק טיימס העריך כי הרפורמה המשפטית היא תוצר של רעיונות אמריקאיים במקורם, שקודמו על ידי קהלת במימונם של תורמים כמו המיליארדר האמריקאי ארתור דנצ'יק, אחד התומכים העיקריים בפעילות הפורום.
במסיבת העיתונאים שבה הציג את הרפורמה הודה חבר הכנסת לוין לאביעד בקשי, ראש המחלקה המשפטית בפורום קהלת, על הסיוע המשפטי שהעניק בנושא. בקשי גם מונה על ידי מפלגת הליכוד כאחד מהנושאים והנותנים על חוקי הרפורמה במשא ומתן שהתקיים בבית הנשיא.
חברת הכנסת קטי שטרית הזכירה בריאיון בנוגע לרפורמה כי חברי הליכוד קיבלו מה שכינתה "תוכנייה מפורום קהלת" שבה הוסברו עיקרי התוכנית. בנוסף, חבר הכנסת לוין נפגש עם נציגי הפורום לפחות תריסר פעמים בין 31 בינואר ל-8 במרץ 2023 בנוגע לחקיקת הרפורמה המשפטית ולתיקונים בחקיקה הנוגעת לרפורמה. בפגישה ב-8 במרץ עם נציג קהלת בקשי נכחו גם שר האוצר סמוטריץ' ויו"ר ועדת חוקה רוטמן בנוסף ללוין.
באוגוסט 2023 פורסם בערוץ 12 כי גורמים בפורום קהלת העבירו ביקורת חריפה על השר לוין, בטענה שגישתו הבלתי מתפשרת הרחיקה את האפשרות לרפורמה מזדחלת במערכת המשפט.
עמדות הפורום > כלכלה

הפורום סבור כי המאבק ביוקר המחיה צריך לכלול צעדים כמו פתיחת שוק המזון ליבוא חופשי; סגירת הקרטלים הממשלתיים בתחום המזון; צמצום מונופולים ממשלתיים; ביטול מעמד האגודות העות'מאניות ודרישה לשקיפות מלאה; תחרות בשוק החשמל; ואיחוד הגבייה של הביטוח הלאומי עם גביית מס ההכנסה.
מרכיב נוסף שחיוני לדעתם למאבק ביוקר המחיה הוא צמצום כוחם של ועדי העובדים בישראל. לדעתם, הצעדים הנדרשים כדי ליצור איזון ראוי בין הגנה על זכויות עובדים לבין זכויות המעסיקים והצרכנים כוללים, בין היתר: איסור על שביתת הזדהות; איסור על שביתה פוליטית (כלומר כזו שאינה עוסקת בתנאי העבודה); זכות לעובד שלא להיות מאוגד בוועד עובדים; העלאת רף ההסכמה להתאגדות משליש לחצי; איסור שביתה בחוק בשירותים חיוניים, כדוגמת בתי חולים, אספקת חשמל ותחבורה ציבורית, ויצירת אפיקים אחרים לניהול משא ומתן וסכסוכי עבודה בגופים אלו.
הפורום סבור שהשתלבות חרדים בעבודה ובהכנסה חיונית לשגשוג הכלכלי-חברתי בישראל. לדעתם, על מנת שהשתלבות זו תתרחש, על מאפייני ההשכלה של חרדים לכלול, בין היתר, מיומנויות בסיסיות הנדרשות בשוק העבודה.
עמדת הפורום היא שהטענות בעד סבסוד ענף התיירות שגויות, והסבסוד אף עלול להוביל לעיוות תמריצים, ולכן בטווח הקצר יש לצמצם את הענף ולהשקיע בהכשרה מחדש של חלק מהעובדים, או להתנות את הסיוע לענף בהסכמתו לרפורמה. בטווח הארוך, הפורום ממליץ לאחד את משרד התיירות תחת משרד הכלכלה, וכן לבטל את הפטור ממע"מ באילת, את מע"מ האפס לשירותי תיירות לתיירים זרים, את הטבות המס הניתנות לבתי מלון, את סבסוד הטיסות הזרות לאילת והטבות עקיפות שונות.
הפורום המליץ על הגבלת משך הזכאות לדירה במסגרת הדיור הציבורי לשבע שנים ועל ביטול ההנחות לרכישת דירה ציבורית לזכאים שכבר מתגוררים בה, והחלפתן במדיניות של רשת ביטחון סוציאלית או סיוע בשכר דירה. הפורום מתנגד לתמיכה ממשלתית בפרויקטים להשכרה ארוכת טווח כיוון שלטענתו עלות התמיכה גבוהה מהתועלת לציבור. הפורום גם מתנגד לפיקוח כלשהו על מחירי השכירות בישראל.
הפורום קרא ל"פישוט מערכת המס וביטול הקלות המס לקבוצות אינטרסים", אך ביקש לעצמו הקלת מס בדמות זיכוי ממס לתורמים לו.
עמדות הפורום > תחבורה

הפורום הציע להחיל אגרת גודש וכן לאפשר התפתחות תחבורה שיתופית בישראל, באמצעות הסרת חסמים לחברות נסיעה שיתופית דוגמת אובר. בתגובה לדו"ח של משרדי האוצר, התחבורה וגורמים ציבוריים נוספים בנושא היתכנות הקמת רשת מטרו בגוש דן, המליץ הפורום על בחינה יסודית מחדש של היוזמה נוכח עלותה הגבוהה. בנוסף קרא שוב להחלת אגרות גודש וכן לביטול סבסוד חנייה לתושבי הרשות המקומית שבה נמצא מקום החנייה ולביטול הטבות המס על חנייה שמספקים מעסיקים לעובדיהם. לטענת הפורום, צעדים אלו יפחיתו את הביקוש לחנייה, את מספר הנסיעות הפרטיות ואת שיעורי הבעלות על רכב, בעיקר בגוש דן.
עמדות הפורום > חינוך והשכלה

הפורום המליץ לבטל את הפיקוח הפדגוגי והתקציבי של משרד החינוך על בתי הספר, במה שהוא מכנה "הגברת האוטונומיה הניהולית והחינוכית" שלהם. בנוסף, המליץ הפורום לאפשר בחירה בין בתי ספר על ידי ההורים, לשנות את אופן העברת המשאבים לבתי הספר ולאפשר פתיחה נרחבת של בתי ספר פרטיים. לטענת הפורום, צעדים אלה ישפרו את היעילות, ההוגנות וקלות הפיקוח.
הפורום גורס כי לא הוכח שהגידול הניכר בשיעור ההשכלה הגבוהה בישראל תורם לשוויון הזדמנויות ולצמצום פערים, ולפיכך המליץ להפחית את התמיכה במסלולים אקדמיים שבהם ישנה התאמה נמוכה בין השכלה גבוהה ליתרון בשכר, ולהפנות תקציבים לחיזוק מערך ההכשרה המקצועית. כך למשל המליץ הפורום לבטל את הדרישה לתואר אקדמי כתנאי לקבלת רישיון במקצועות פארא-רפואיים כמו קלינאות תקשורת, ריפוי בעיסוק ופיזיותרפיה, בין היתר במטרה להפחית את עלויות ההכשרה וכן לקדם שילוב של גברים מהמגזר החרדי בתחומים אלו.
כמו כן, הציע הפורום לבחון מחדש את תוספות השכר האוטומטיות במגזר הציבורי לבעלי תארים אקדמיים, ולייחד את התוספות ללימודים שיימצאו רלוונטיים לשיפור התפקוד המקצועי. הפורום המליץ על ביטול הסבסוד המוענק למסגרות חינוכיות עבור תינוקות ופעוטות מלידה ועד גיל 3, למעט זה הניתן למסגרות שבהן שוהים פעוטות בסיכון.
הפורום תומך בחוזים אישיים למורים והחלשת כוחם של ארגוני המורים.
עמדות הפורום > תרבות

הפורום תומך בהקטנת מספר הקולנוענים המקצועיים במועצת הקולנוע, בהעברת השליטה בקרנות התמיכה בקולנוע למשרד התרבות ובחיזוק האלמנט המסחרי בקולנוע הישראלי. כמו כן, בעקבות כשלים מבניים שזיהה, הפורום המליץ להקים חברה ממשלתית שתרכז את ניהול כל האתרים ההיסטוריים מהעת העתיקה ועד ימינו, תופרד מגופי התכנון והפיקוח, עיקר הכנסתה תנבע מרווחיות האתרים, ותידרש להוכיח עמידה ביעדים כדי לקבל מענקים ממשלתיים.[דרוש מקור]
פעילות ציבורית > כנס קהלת

הפורום עורך מעת לעת כנסים בנושאי משפט וממשל בישראל, בהשתתפות אקדמאים, שרים, חברי כנסת, משפטנים ועובדי ציבור בכירים.
הכנס הראשון התקיים בשנת 2014, ועסק בשאלת אופייה של ישראל כמדינת לאום. בכנס השתתפו בין השאר השרים נפתלי בנט, ציפי לבני, גדעון סער ושי פירון, שופט בית המשפט העליון לשעבר אליהו מצא, חברי כנסת ואנשי אקדמיה.
כנסים נוספים עסקו ביחסי הממשלה ומערך הייעוץ המשפטי לממשלה, ובחוק הלאום. בכנסים השתתפו בין השאר יושב ראש הכנסת יולי אדלשטיין, שרי משפטים, היועץ המשפטי לממשלה ד"ר אביחי מנדלבליט ומשניו, מנכ"ל משרד ראש הממשלה אלי גרונר, היועץ המשפטי לכנסת איל ינון, פרקליט המדינה שי ניצן, פרופסורים, שרים וחברי כנסת.
פעילות ציבורית > פרסומים

נכון לשנת 2023 פרסם הפורום 89 ניירות מדיניות במגוון נושאים המעסיקים את החברה הישראלית, למשל בנושאי תכנון ובנייה, דמי חסות (פרוטקשן), יוקר המחיה, השכלה גבוהה, פיקוח על הכנסת והממשלה, ארגוני עובדים, תחבורה, רשויות מקומיות, חינוך, הגירה ועלייה, עסקים קטנים, חרדים, משפט, בריאות, שוק העבודה, תיירות, אסדרה (רגולציה), מיסוי, תרבות, משילות ואונר"א.
הניירות מיועדים למקבלי ההחלטות ולציבור הרחב, וכוללים סקירות, ניתוחים, מחקר השוואתי והמלצות. הפורום פרסם גם מספר חוברות, שרובן סוקרות את תמונת המצב הכלכלית של מדינת ישראל. צוות הפורום מפרסם באופן קבוע מאמרי דעה בנושאים שעל סדר היום הציבורי בכלי תקשורת בארץ ובעולם, ומעסיק עורכים בתשלום, שתפקידם לערוך בוויקיפדיה.
פעילות ציבורית > פעילות בכנסת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כחלק מהקידום המעשי של המלצות הפורום, חבריו מוזמנים לעיתים להשתתף לצד מומחים שונים בדיונים של ועדות הכנסת. כך, למשל, חברי הפורום הופיעו בדיונים על חוק-יסוד: ישראל מדינת הלאום של העם היהודי (חוק הלאום), שאחת הטיוטות הראשוניות שלו נוסחו על ידי יו"ר הפורום, מספר שנים לפני הקמתו. חברי הפורום הופיעו גם בדיונים על הרפורמה המשפטית, על הצעת חוק הרפורמה בחברת החשמל, ועל הצעת חוק הפיקוח על מעונות היום.